王倬 (成化進士)

王倬（），字用檢，號質菴，直隸蘇州府崑山縣軍籍太倉州人，明朝官員。成化戊戌進士，官至南京兵部侍郎。

生平 
生于正統丁卯（1447年）十月二十八日。早年出身國子生，進成化七年（1471年）辛卯科應天府鄉試第六十五名。成化十四年（1478年）中式戊戌科三甲進士。十五年授官浙江山陰知縣，九月丁憂去職。起補江西余干知縣，以憂去。復除浙江蘭溪知縣，弘治八年（1495年）擢升南京山西道御史，十五年升官貴州按察司副使，正德二年（1507年）調任廣東瓊崖兵備副使，四年升雲南按察使，不久升廣西右布政使，六年升四川左布政使。八年擢都察院右副都御史、奉敕整飭薊州邊備兼巡撫順天等府，十年官至南京兵部右侍郎，十二年秩滿，以考績至京，因上疏乞休，不允，蔭其孫世德為國子生。十三年連上三疏乞致仕，詔給驛遞歸鄉。正德十六年三月九日去世，享年七十五。

家族 
曾祖王質；祖父王琳；父王輅；兄王僑。

初娶陳氏，贈淑人，無子；繼娶陳氏，贈孺人，生王愔及二女；繼娶陳氏，封淑人，生子王忬，官至薊遼總督。孫王世德、王世業、王世貞，官至南京刑部尚書。孫王世懋，官至太常寺少卿。

参考 

Z
太倉人
Z
明朝浙江山陰縣知縣
明朝餘干縣知縣
明朝蘭溪縣知縣
明朝貴州按察司副使
明朝廣東按察司副使
明朝雲南按察使
明朝廣西布政使
明朝四川布政使
明朝順天巡撫
南京兵部侍郎